Държавен вестник, бр. 60, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  60
ОФИЦИАЛЕН РАЗДЕЛ
УКАЗ № 111
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Боян Ботево, община Минерални 
бани, област Хасково, на 12 октомври 2025 г.
Издаден в София на 21 юли 2025 г.
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
4189
УКАЗ № 112
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Черногорово, община Димитровград, 
област Хасково, на 12 октомври 2025 г.
Издаден в София на 21 юли 2025 г.
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
4190
КОНСТИТУЦИОНЕН СЪД
РЕШЕНИЕ № 8
от 17 юли 2025 г.
по конституционно дело № 15 от 2024 г. 
Конституционният съд в състав: председател: 
Павлина Панова; членове: Надежда Джелепова, 
Атанас Семов, Красимир Влахов, Янаки Сто­
илов, Соня Янкулова, Борислав Белазелков, 
Десислава Атанасова, Галина Тонева, Сашо 
Пенов, Невин Фети, Орлин Колев, при участи­
ето на секретар-протоколиста Росица Симова 
разгледа в закрито заседание на 17.07.2025 г. 
конституционно дело № 15 от 2024 г., доклад­
вано от съдия Атанас Семов.
Производството е по чл. 149, ал. 1, т. 2 от 
Конституцията на Република България във 
фазата на решаване на делото по същество.
ПРЕЗИДЕНТ 
НА РЕПУБЛИКАТА
Конституционното дело е образувано на 
15.04.2024 г. по искане на Общото събрание 
на Наказателната колегия на Върховния ка­
сационен съд за установяване на противокон­
ституционност на чл. 280, ал. 5 и на чл. 343, 
ал. 5 – в цялост; на чл. 281, ал. 4 в частта „или 
се налага глоба в размер на пазарната стойност 
на превозното средство в лева, ако не е негова 
собственост“ и на чл. 343б, ал. 5 в частта „а 
когато деецът не е собственик – да присъди 
равностойността му“ – всички от Наказателния 
кодекс на Република България (обн., ДВ, бр. 26 
от 1968 г.; посл. изм., бр. 49 от 2025 г.) (НК) 
(оспорените разпоредби – ДВ, бр. 67 от 2023 г.).
Искането е допуснато за разглеждане по 
същество с определение на Конституционния 
съд от 4.06.2024 г.
Относно чл. 280, ал. 5 и чл. 281, ал. 4 НК 
вносителят твърди, че нарушават чл. 5, ал. 3 
от Основния закон поради несъответствие с 
наказанието „глоба“ по смисъла на НК и не­
възможност за неговата индивидуализация с 
оглед на обществената опасност на деянието 
и на извършителя. Посочва, че наказанието 
„глоба“ по смисъла на НК и предвиденото в 
особената хипотеза, предмет на атакуваните 
разпоредби, се налагат съвместно, при което се 
стига до недопустимо налагане за едно и също 
престъпление на едно и също наказание (глоба) 
два пъти, но с различно съдържание. Прави се 
извод, че тези положения водят до неясноти, 
противоречивост и липса на предвидимост в 
нарушение на принципа на правовата държава, 
прогласен в чл. 4, ал. 1 от Конституцията. Във 
връзка с чл. 280, ал. 5 НК се твърди и неяснота 
на разпоредбата поради препращане към друг 
текст на НК, който изначално не предвижда 
превозно средство като предмет или средство 
на престъп­лението. Твърди се нарушение на 
принципа на равенство на гражданите пред 
закона по смисъла на чл. 6, ал. 2 от Конститу­
цията, тъй като това са единствените хипотези 
в НК, в които отнемането на средството на 
престъплението се заменя със заплащане на 
неговата равностойност, когато не принадлежи 
на извършителя.
По отношение на разпоредбата на чл. 343, 
ал. 5 НК се твърди, че противоречи на прин­
ципа, заложен в чл. 53, ал. 1, букви „а“ и „б“ 
НК, според който предметът и средството на 
престъплението се отнемат само при умишлени 
престъпления, и тази непоследователност на 
законодателя влиза в противоречие с прин­
ципите на законност и на правна сигурност.
По отношение на чл. 343б, ал. 5 НК се 
излагат доводи за противоконституционност, 
аналогични на изложените относно чл. 280, 
ал. 5 и чл. 281, ал. 4 НК.
На 18.04.2024 г. в Конституционния съд 
постъпи искане на 2-ри наказателен състав на 
Районния съд – Свиленград, за установяване 
на противоконституционност на чл. 343б, ал. 5 
НК, по което е образувано к.д. № 16/2024 г.